
ועדת הכספים 
 13/03/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 1042 >
 מישיבת ועדת הכספים 
 יום שלישי, י"ט באדר התשע"ב (13 במרץ 2012), שעה 12:00
<סדר היום:>
<הצעת חוק נכי רדיפות הנאצים (תיקון מס' 16) (החלפת מונחים), התשע"ב-2012>
נכחו:

<חברי הוועדה:> 
משה גפני – היו"ר 
זבולון אורלב 

זאב בילסקי 

יואל חסון 

ליה שמטוב 
<מוזמנים:> 
	עפרה רוס
	–
	מנהלת הרשות לזכויות ניצולי השואה, משרד האוצר

	עו"ד גליה מאיר אריגו
	–
	הרשות לזכויות ניצולי השואה בישראל, משרד האוצר

	דב בארי
	–
	אגף התקציבים, משרד האוצר

	שרה זילברשטיין היפש
	–
	ראש תחום פניות הציבור, המשרד לאזרחים ותיקים

	אבי ובר
	–
	יועץ מנכ"ל המשרד לאזרחים ותיקים

	עו"ד שי סומך
	–
	משרד המשפטים

	אורי חנוך
	–
	חבר ועד מנהל, מרכז הארגונים של ניצולי השואה

	ברוך שוב
	–
	חבר ועד מנהל, מרכז הארגונים של ניצולי השואה

	יוחנן רון
	–
	חבר ועד מנהל, מרכז הארגונים של ניצולי השואה

	אורי ארזי
	–
	דובר מרכז הארגונים של ניצולי השואה

	ראובן מזור
	–
	מרכז הארגונים של ניצולי השואה

	עו"ד יפעת סולל
	–
	יועצת משפטית, כן לזקן

	יונתן וולקן
	–
	הקליניקה לסיוע משפטי לקשישים וניצולי שואה

	שיר לכיש
	–
	הקליניקה לסיוע משפטי לקשישים וניצולי שואה

	עידו חיות
	–
	הקליניקה לסיוע משפטי לקשישים וניצולי שואה

	אריאלה מלכה
	–
	מנהלת העמותה הפרלמנטרית לזכר השואה

	מרדכי ויזל
	–
	העמותה הפרלמנטרית לזכר השואה

	דבורה וינשטיין
	–
	העמותה הפרלמנטרית לזכר השואה


<ייעוץ משפטי: >
עו"ד שלומית ארליך
<מנהל הוועדה:>
טמיר כהן 
<קצרנית פרלמנטרית:>
חבר המתרגמים – אהובה שרון
<הצעת חוק נכי רדיפות הנאצים (תיקון מס' 16) (החלפת מונחים), התשע"ב-2012>
<שלומית ארליך:>
אנחנו מדברים על מה שנקרא בקריאה הראשונה הצעת חוק נכי רדיפות הנאצים (תיקון מס' 16), (החלפת מונחים), התשע"ב-2012.

אני אקרא את הנוסח החדש שעשינו בנוסח של הקריאה הראשונה.

השמות, במקום "נצרך ונזקק", קראנו לזה "זכאי לתגמול מיוחד א' וזכאי לתגמול מיוחד ב'". עכשיו אנחנו נבקש לשנות את זה לגבי נצרך, תגמול לפי הכנסה, ולגבי נזקק, תגמול מוגדל לפי הכנסה. 

אני קוראת את הנוסח.

1.
תיקון סעיף 1

בחוק נכי רדיפות הנאצים, התשי"ז-1957 (להלן – החוק העיקרי), בסעיף 1, בהגדרה "נצרך", במקום "נצרך"  יבוא "זכאי לתגמול לפי הכנסה".

2.
תיקון סעיף 4א

בסעיף 4א לחוק העיקרי –

(1)
בכל מקום, במקום "נכה נצרך" יבוא "נכה זכאי לתגמול לפי הכנסה" ובמקום "תגמול לנצרך" יבוא "תגמול לפי הכנסה".

(2)
בסעיף קטן (א), במקום "היה נצרך" יבוא "היה זכאי לתגמול לפי הכנסה".

(3)
בסעיף קטן (ד), במקום "נכה לתגמול לנצרך" יבוא "נכה לתגמול לפי הכנסה".

3.
תיקון סעיף 4


בסעיף 4ב לחוק העיקרי –


(1)
בכותרת השוליים, במקום "תגמול לנצרך" יבוא "תגמול לפי הכנסה".

(2)
במקום "ינוכה מהתגמול לנצרך" יבוא "ינוכה מהתגמול לפי הכנסה", ובמקום "התגמול לנצרך" יבוא "התגמול לפי הכנסה".

4.
תיקון סעיף 4ג


בסעיף 4ג לחוק העיקרי –


(1)
בכל מקום, במקום "תגמל לנצרך" יבוא "תגמול לפי הכנסה".

(2)
במקום "לתגמול לנצרך" יבוא "לתגמול כאמור".

5.
תיקון סעיף 4ג1

בסעיף 4ג1 לחוק העיקרי –

(1)
במקום כותרת השוליים יבוא "תגמול מוגדל לפי הכנסה".

(2)
בכל מקום, במקום "נכה נזקק" יבוא "נכה זכאי לתגמול מוגדל לפי הכנסה".

(3)
בסעיף קטן (ב), במקום "לנכה נזקק" יבוא "לנכה זכאי לתגמול מוגדל לפי הכנסה".

6.
תיקון חוק נכי המלחמה בנאצים

בחוק נכי המלחמה בנאצים, התשי"ד-1954 -

(1)
בסעיף 1 -

(א)
בהגדרה "בן משפחה של נכה" בפסקה (3)(א) שבה, במקום "נצרך" יבוא "שמתקיימים לגביו התנאים שבהגדרה "זכאי לתגמול לפי הכנסה"".

(ב)
בהגדרה "עומד ברשות עצמו" במקום "ואיננו נצרך" יבוא "ולא מתקיימים לגביו התנאים שבהגדרה "זכאי לתגמול לפי הכנסה"".


(ג)
בהגדרה "נצרך", במקום "נצרך" יבוא "זכאי לתגמול לפי הכנסה".

(2)
בסעיף 4ג, בכל מקום, במקום "נצרך" יבוא "זכאי לתגמול לפי הכנסה".

(3)
בסעיף 4ד -


(א)
במקום כותרת השוליים יבוא "תגמול מוגדל לפי הכנסה".


(ב)
בכל מקום, במקום "נזקק" יבוא "זכאי לתגמול מוגדל לפי הכנסה".


(ג)
בסעיף קטן (א), במקום "נצרך" יבוא "זכאי לתגמול לפי הכנסה".

(4)
בסעיף 10, במקום "הוא נצרך" יבוא "זכאי לתגמול לפי הכנסה".

(5)
בסעיף 24ב, המילה "נזקק" – תימחק.

7.
תחילה

תחילתו של חוק זה תשעים ימים מיום פרסומו.

<גליה מאיר אריגו:>
גליה מאיר, היועצת המשפטית של הרשות לזכויות ניצולי השואה. כמובן שאנחנו תומכים בהצעת החוק אבל אני חושבת שהתגמול המוגדל צריך להתייחס לנצרך והתגמול לפי הכנסה צריך להתייחס לנזקק, לפי גובה התגמול. נראה לי שזה יותר הגיוני.

<שלומית ארליך:>
שי, בסדר? אנחנו נחליף את זה. נכה נזקק יהיה תגמול לפי הכנסה, ונכה נצרך יהיה תגמול מוגדל לפי הכנסה.

<היו"ר משה גפני:>
לניצולי השואה יש הערה? אין.

אנחנו מצביעים על הצעת החוק לקריאה שנייה ושלישית.

הצבעה 

בעד אישור הצעת החוק – פה אחד

הצעת החוק אושרה

<היו"ר משה גפני:>
הצעת החוק אושרה. אם אנחנו הולכים על החוק, אנחנו נמזג את החוק הזה כי זה חלק מהמערכת הזאת. אם ההחלטה של כולנו תהיה שלא הולכים על החוק, נלך עם זה לבד. בינתיים אני ממתין לגבי הניסוח הזה בהתאם לדברים שנאמרו.

<זאב בילסקי:>
גם אני עכשיו תלוי באוצר.

<היו"ר משה גפני:>
לא. ביום שתעלה את זה למליאה, אני מעלה את זה למליאה. זה בסדר. אני מציע לך, כך אני הייתי נוהג במקומך, ללכת על ההסדר הכולל. היות וההסדר הכולל יהיה מוסדר, לא נלך להסכם כולל לא מוסכם, חלק מהחקיקה של ההסדר הכולל, אפילו שאתה לא היית אז בכנסת, אתה תהיה חלק מהפתרון הכולל בחקיקה.

<זאב בילסקי:>
עד עכשיו כל מה שהצעת לי, תמיד קיבלתי והתוצאות היו טובות. שנית, תודה לעורך דין יוסי חיות ולקליניקה ולסטודנטים הנחמדים שיזמו את החוק. זה היה רעיון שלהם.

<היו"ר משה גפני:>
תודה רבה, הישיבה נעולה.  

הישיבה ננעלה בשעה 12:20.
